**POUK SLOVENŠČINE NA DALJAVO V 8. RAZREDU; 31. 3. 2020**

**POGOJNI ODVISNIK (ponovitev in utrditev snovi)**

**Pozdravljeni, osmošolci!**

**Upam, da vam spoznavanje s pogojnim odvisnikom ni povzročalo večjih težav in ste uspešno ter marljivo opravili naloge prejšnje ure.**

1. Najprej preverite, kako uspešni ste bili, pri reševanju 1. b naloge (in za tiste, ki ste nalogo rešili v celoti): **REŠITEV: NAVODILO ZA DELO:**

*2.* **Rešite 1. nalogo na str. 76 v SDZ in tako boste utrdili znanje o pogojnem odvisniku.**

**3. Za utrditev vseh preostalih obravnavanih odvisnikov pa rešite še 2. in 3. nalogo na str. 77 v SDZ.**

**4.\* Za tiste , ki zmorete več, naj bo naloga 4 na naslednji strani, str. 78 v SDZ.**

**Če** boste pridno delali**, boste dobro ponovili in utrdili vse obravnavane odvisne stavke do sedaj.**

***Pogojni odvisnik***

1. b) Šla bom, če me bodo povabili.

Vprašanje: V katerem primeru bom šla?

Odgovor: Če me bodo povabili.

c) Košarko bomo igrali, če dobimo dovolj igralcev.

Vprašanje: V katerem primeru bomo igrali košarko?

Odgovor: Če dobimo dovolj igralcev.

č) Posodil ti bom knjigo, če se zanjo zanimaš.

Vprašanje: V katerem primeru ti bom posodil knjigo?

Odgovor: Če se zanjo zanimaš.

d) Hlače bi ti bile prav, če ne bi v teh nekaj mesecih zrasla za 3 cm.

Vprašanje: V katerem primeru bi ti bile hlače prav?

Odgovor: Če ne bi v teh nekaj mesecih zrasla za3 cm.

e) Če bo dež, bomo ostali doma.

Vprašanje: V katerem primeru bomo ostali doma?

Odgovor: Če bo dež.

**Pri delu si pomagajte s preglednico**

**odvisnih stavkov na zavihku v SDZ in na str. 88 v SDZ.**

**Želim vam uspešno delo in prijeten dan.**

**Irena Pak**